El moviment ecologista dels Estats Units va començar a activar-se després de la Segona Guerra Mundial. Les societats occidentals van començar a prendre consciència vers els problemes ecològics, al reconèixer els costos vers la negligència ambiental, malalties i l'expansió de la contaminació de l'aire i aigua, a través dels diversos desastres ambientals que es van produir després de la guerra. A partir de llavors es van començar a organitzar els primers moviments socials que qüestionaven el productivisme i el consumisme de les societats capitalistes. Aldo Leopold va escriure el ""A Sand County Almanac"" en els anys quaranta, en la que reflexionava sobre una ètica basada en el medi ambient, rebutjant els interessos centrats en l'home, i cercant la preservació d'ecosistemes sans i renovables. Durant els anys 50es hi ha tres episodis importants en relació al moviment ecologista: el 1952 Londres va ser protagonista de l'episodi de contaminació atmosfèrica conegut com a "Big Smoke" (o "Great Smog"), que va causar milers de morts i malalts. El 1954 la prova de bomba termonuclear a l'Atol de Biquini va afectar a la tripulació del pesquer japonès "Daigo Fukuryu Maru" amb pluges radioactives. El 1956 un vessament de mercuri incontrolat a la ciutat de Minamata al Japó va provocar mes de 1700 morts per la ingesta de peix contaminat per intoxicació per mercuri, provocant la síndrome neurològica coneguda com a Malaltia de Minamata amb sentència dictada el 1971.